Ghid pentru părinți: Cum să nu îți faci de râs copilul pe Facebook.
Pe tineri îi deranjează că părinții lor se împrietenesc pe Facebook cu prietenii lor. Mulți adolescenți se văd, adesea, într-o ipostază penibilă când părinții pun albumul de familie online. Adolescenții se simt stânjeniţi sau chiar spionaţi de părinții lor.
Plecând de la ideea că mulți adolescenți nu se simt confortabil știind că împart mediul online cu părinții lor, îți prezint un scurt ghid al bunelor maniere dedicat mamelor și taților din social media.Iată ce să faci și mai ales ce să nu faci pentru ca fiul sau fiica ta să nu-ți dea "block" pe Facebook.Elisa are 19 ani și încă nu reușește să-și educe mama în mediul online. Ea spune că o deranjează când mama ei postează poze în care apare ea. Un astfel de exemplu este atunci când părintele ei a publicat o fotografie în care adolescenta lua micul dejun."Nu interesează pe nimeni că eu luam micul dejun şi nu înteleg de ce ai făcut chestia asta", îi spune Elisa mamei sale.Scuzele mamei sale nu încetează să apară: "Focusul era pe cheful tău nebun de a te duce la şcoală".Explicația, însă, nu o impresionează pe fată: "Dar nu interesa pe nimeni, asta e problema mea".În astfel de situații, tinerii spun că se simt de parcă ar fi spionați. Adolescenții se simt stânjeniți de faptul că părinții îi adaugă în lista de Facebook pe prietenii lor"Cel mai mult mă deranjează adăugarea prietenilor mei. Comentarea lor la poze şi pozele cu mine postate de când eram mică. Simt că mi-ar invada viaţa mea socială", spune Elisa Podaru, tânăra de 19 ani."Am avut de multe ori discuţii: "Te rog nu mai posta poze cu mine!". În timp m-am obişnuit să întreb eu", spune mama fetei, Ana-Maria Ghiban.